Maar kom ek stel dit heel anders vir jou om mooi te gaan dink of jou redenasie bog is of nie, kyk na die volgende verse. Ek plaas die belangrike woorde in hoofletters sodat jy dit duidelik kan raaksien:
Mat 24:15 Wanneer julle dan die GRUWEL VAN VERWOESTING, waarvan gespreek is deur die profeet Daniël, sien staan in die heiligdom—laat hy wat lees, oplet—
Mat 24:21 Want dan sal daar GROOT VERDRUKKING wees soos daar van die begin van die wêreld af tot nou toe NIE GEWEES HET en ook NOOIT sal wees nie.
Mat 24:27 Want soos die weerlig uit die ooste uitslaan en tot in die weste skyn, SO SAL ook die KOMS van die Seun van die mens wees.
Mat 24:34 Voorwaar Ek sê vir julle, hierdie geslag sal sekerlik nie verbygaan voordat AL hierdie dinge GEBEUR het nie.
Hein daar is ’n paar versies in die Bybel wat my nogal aan die dink het. Die ware aanbidders Joh 4:23 Maar daar kom ‘n uur, en dit is nou, wanneer die ware aanbidders die Vader in gees en waarheid sal aanbid; want die Vader soek ook mense wat Hom só aanbid.
Kennis van die Bybel is regtig nie sleg nie en om die Bybel uit jou kop te ken is ’n baie oulike ding om te doen. Maar om ’n verhouding met die lewende God te hê en om soos ’n kind te glo, oorskadu alle kennis van die Bybel wat ’n mens uit sy Kop mag ken.
Wat ek hier probeer verduidelik is dat ons nie die waarhede van die Bybel met die grysstof tussen ons ore kan begryp nie. Ons het meer nodig. Ons kan nie Die Koninkryk van God verdedig of beskerm nie. Hy is God.
Kyk jy hoe die profesieë bymekaarkom en hoe selfs die somme klop, kan jy nie ander as om te erken dat God presies is nie.
Wanneer jy gered is, is daar net twee reëls en wanneer jy nie teen God draai nie, is jy seker redelik veilig. Ek verkies om ’n persoonlike verhouding met God te hê. Daar is aspekte van geloof waar ek meer wil leer en soms breek klein goedjies deur en soms sukkel ek om in die outoriteit te wees waar ek hoort.
Ek kan byvoorbeeld glad nie verstaan hoe mense wat in die Gees is, in vrees vir demone kan leef nie. Dit is goed wat nie vir my sin maak nie. Wat vir my nog minder sin maak, is dat gelowiges wat in die Gees leef, deur demone aangeval kan word. So aangeval kan word dat hulle selfs beseer kan word. Daardie somme kan ek nie maak nie. Tog is dit nie vir my om te veroordeel nie. Ek kan seker vrae vra maar ek hoef nie te oordeel nie.
God werk met elkeen van Sy kinders op Sy eie tyd. ’n Ou oom het eendag vir my gesê. Wanneer God jou op ’n plek wil hê, sal Hy jou daar kry. Dit is jou keuse in watter toestand jy daar gaan aankom.